கேள்வி: நொச்சி நியமங்கிழார் என்பது என்ன?
பதில்: ''நொச்சி நியமம்'' என்னும் ஊரில் வாழ்ந்த சங்ககாலப் புலவர் நொச்சிநியமங்கிழார். இவரது பாடல்கள் 5 சங்கநூல் தொகுப்பில் இடம்பெற்றுள்ளன. அவை அகநானூறு 52, நற்றிணை 17, 208, 209, புறநானூறு 293 [http://www.tamilvu.org/ta/tdb-titles-cont-lite-html-niyamankilar-28085 நொச்சி நியமங்கிழார் - தமிழ் இணையக் கல்விக் கழகம்]
கேள்வி: நொச்சி நியமங்கிழார் - அகம் 52 பற்றி தகவல் சொல்.
பதில்: என் பசலை காமநோய் என்று தாய்க்குச் சொல்லலாமா வேண்டாமா என்று இரண்டு வகையாக எண்ணிக்கொண்டிருக்காதே. என் உயிரே போனாலும் போகட்டும். சொல்லிவிடு என்று தோழியிடம் தலைவி சொல்லுகிறாள்.
கேள்வி: நொச்சி நியமங்கிழார் - வள்ளிமரம் என்பது என்ன?
பதில்: வள்ளிக் கிழங்கு தன் வேரில் விளையும் வள்ளிமரங்களைக் கொண்டது காதலன் ஊர். (முள்ளங்கிக் கிழங்கு வீழ்க்கும் முள்ளங்கிச்செடி போன்றது வள்ளிமரம். வள்ளிக்கிழங்கு முள்ளங்கிக் கிழங்கு போன்ற உருவில் ஆள் பருமன் இருக்கும்)
கேள்வி: நொச்சி நியமங்கிழார் - வேங்கைமரம் பற்றி நீங்கள் என்ன அறிந்துள்ளீர்கள்?
பதில்: வேங்கை மரத்தின் உதிர்ந்த 'பொங்கல்' பூக்கள் பொன்னின் துகள்கள் போல உதிர்ந்துகிடக்கும்.
கேள்வி: நொச்சி நியமங்கிழார் - =பூப் பறிப்போர் பூசல்= பற்றி நீங்கள் என்ன அறிந்துள்ளீர்கள்?
பதில்: மலைவாழ் குறத்தியர் வேங்கைப் பூக்களைப் பறிக்கும்போது பூசல்(கூச்சல்) இடுவர். இந்தக் கூச்சல் இசைபோல் இனிமையாக இல்லாமல் 'இன்னா இசைய'வாக இருக்குமாம்.
கேள்வி: நொச்சி நியமங்கிழார் - நற்றிணை 17 குறித்து விரிவாக சொல்லுங்கள்.
பதில்: தலைவி தன் தோழியிடம் சொல்கிறாள். பெண்களுக்கு நாணம் உயிரைக் காட்டிலும் சிறந்தது. அந்த நாணத்தைப் பொருட்படுத்தாமல் தாயிடம் 'வெற்பன் மார்பு அணங்கிற்று' என்று சொல்லிவிட்டேன்.
கேள்வி: நொச்சி நியமங்கிழார் - =உள்ளுறை உவமம்= குறித்து விரிவாக சொல்லுங்கள்.
பதில்: தலைகன் வெற்பில் காந்தள் பூவை ஊதும் வண்டின் இசை யாழிசை போல இருக்கும் என்னும் குறிப்பு தாயிடம் தலைவி தன் உள்ளக் கிடக்கையை வெளிப்படுத்தியதை உள்ளுறை உவமையாகக் காட்டுகிறது.
கேள்வி: நொச்சி நியமங்கிழார் - நற்றிணை 208 என்பது என்ன?
பதில்: பிரிந்த நம்மினும் நம் தலைவர் நமக்காக இரங்கும் பண்புள்ளவர். நம் பிரிவை அவரால் தாங்கிக்கொள்ள முடியாது. இதோ பெருமழை பொழிகிறது. அவர் வந்துவிடுவார். என்று தோழி தலைவியைத் தேற்றுகிறாள்.
கேள்வி: நொச்சி நியமங்கிழார் - நற்றிணை 209 பற்றி நீங்கள் என்ன அறிந்துள்ளீர்கள்?
பதில்: அவள் தினைப்புனம் காக்க வரவில்லை. என் உயிரை வாங்குகிறாள் - என்று தலைவன் நினைக்கிறான்.
கேள்வி: நொச்சி நியமங்கிழார் - புறம் 293 பற்றி விளக்கவும்.
பதில்: * பூக்கோட் காஞ்சி யானைமேல் ஏறிச்சென்று ஊர்களைத் தனதாக்கிக்கொள்ளும் அவன் நாணுடை மகளாகிய அவள்மேல் இரக்கம் கொண்டு தண்ணுமை முழங்க வந்து அவளுடைய பூப்புக்கு விலை தருவானோ மாட்டானோ? அவள் அளியள் (இரக்கம் கொள்ளத்தக்கவள்)
கேள்வி: நொச்சி நியமங்கிழார் - பழந்தமிழ் பற்றி நீங்கள் என்ன அறிந்துள்ளீர்கள்?
பதில்: இப் புலவர் தம் பாடல்களில் தொல்காப்பியத் தொடர்களையும். பழந்தமிழ்ச் சொற்களையும் விரும்பிப் பயன்படுத்தியுள்ளார். * செப்பாதீமோ = சொல்லிவிடு * வலந்த வள்ளி = கிழங்கு வீழ்த்த வள்ளிமரம்
கேள்வி: நொச்சி நியமங்கிழார் - தொல்காப்பியத் தொடர் என்பது என்ன?
பதில்: உயிரினும் சிறந்தன்று நாணே - தொல்காப்பியம் 1059 உயிரினும் சிறந்த நாண் - இப்பாடலில் உள்ள தொடர்